o
Derek Prince
Taistelu maailmassa 2 / 3
Kun puhumme demoneista, emme puhu paholaisesta.
Sana paholainen tulee kreikan sanasta "diabolos",
mikä tarkoittaa "panettelijaa", ja se on itsensä saatanan nimi.
Me puhumme kreikan sanasta "daimonion",
demoneista, jotka eivät ole paholaisia.
Ne ovat muunlaisia olentoja. Mistä ne ovat peräisin?
Kellään on tuskin tyhjentävää vastausta.
Minun mielestäni ne ovat mitä todennäköisimmin
ruumiittomia ennen Aatamia olleita henkiä,
jotka hävisivät Jumalan tuomiossa 1 Mos 1:1n ja 1 Mos 1:2:n välillä.
Iloitsen siitä, että pastorimmekin on samoilla linjoilla.
Onko näin? Hyvä. Kiitos. Se on rohkaisevaa.
Saatamme olla väärässä, mutta parempaa selitystä minulla ei ole.
Demoneille on leimallista, että ne tekevät kaikkensa
päästäkseen asumaan ihmisruumiissa.
Ne eivät hellitä ennen kuin pääsevät jonkun ruumiiseen.
Mieluiten ne iskevät ihmisruumiiseen, mutta pikemmin kuin
olisivat ilman "isäntää", ne menevät vaikka sikoihin.
Muistatte miehen Gadarassa, jossa demonit pyysivät, että
lähetä meidät sikoihin sen sijaan että olisimme ilman ruumista.
Ne eivät aavistaneet, että niiden asettuminen sikoihin
aiheuttaisi sikojen kuoleman,
jonka jälkeen demonit olivat taas ilman "isäntää".
Yritän selittää, että olemme tekemisissä
sellaisen persoonan kanssa, jolla ei ole "isäntäruumista"
jonka se yrittää epätoivoisesti löytää toteuttaakseen demonisia halujaan.
Jos se on alkoholidemoni, niin sen on löydettävä ihminen,
jonka kurkusta viina virtaa.
Jos se on seksuaalisen moraalittomuuden demoni,
se tarvitsee sukuelimet, joiden avulla touhuta.
Jos se on vihan demoni, se tarvitsee tunteita, joiden kautta toimia.
Toisin sanoen meitä ympäröi näkymätön joukko demoneja,
joilla ei ole isäntäruumista ja jotka pyrkivät asettumaan
jonkun kehoon hinnalla millä hyvänsä.
Lienee syytä kertoa miten minä jouduin tekemisiin demonien kanssa.
En ilmoittautunut vapaaehtoiseksi vaan minut kutsuttiin palvelukseen.
Seattlessa, Washingtonin osavaltiossa
olin pienen helluntaiseurakunnan pastorina.
Tuolloin toimin myös Täyden evankeliumin liikemiesten
kansainvälisessä veljesliitossa (STELK).
Kerran eräs baptistipastori soitti minulle ja sanoi:
"Seurakunnassani on nainen, joka tarvitsee vapautusta demoneista."
Oli outoa, että baptistipastorit esittävät tuollaisia pyyntöjä.
Se mitä hän vielä sanoi, oli sitäkin hämmästyttävämpää.
"Jumala sanoi minulle, että sinä ja vaimosi ovat
välikappaleita demonien karkottamisessa."
En anna ihmisten kokemien ilmoitusten sanella tekemisiäni,
joten lähetin nopean sanoman taivaaseen ja kysyin, miten asia on?
Sain vastauksen: "Tämä on Minusta".
Sovin tapaamisesta ja naisen kohtaamisesta ja teimme parhaamme.
Valitsimme erään lauantaiaamun.
Olin tuolloin ystävystynyt erään presbyteeripariskunnan kanssa,
joka oli juuri saanut Pyhän Hengen kasteen.
Baptistinaista odotellessamme presbyteeriystävämme sattuivat paikalle.
Pyysimme heitä jäämään, sillä jotain erikoista saattaa tapahtua.
Sitten tulivat baptistipastori ja nainen, joka oli ollut jonkin aikaa
seurakuntansa sihteeri. Hän oli noin 35-vuotias,
ihan tavallinen amerikkalainen kotirouva.
Katselin ja kuuntelin häntä, mutta en havainnut mitään outoa.
Ei metallisointia äänessä, ei leiskuvia silmiä, vain tavallisen hyvä baptisti.
Mutta pastori oli varma siitä, että naista vaivasi demoni.
Hän pyysi naista istumaan ja sanoi:
Hän on jo vapautunut nikotiinin demonista.
Mutta naisessa on muitakin demoneja,
joten pastori seisoi naisen edessä ja alkoi huutaa niille.
Kokemuksesta opin, että huutamisesta ei ole hyötyä.
Demonit eivät ole kuuroja.
Edes kuurouden henget eivät ole kuuroja.
Ei siis tarvitse huutaa ja tuhlata energiaa.
Kuitenkin pastori jatkoi huutamista, mutta mitään ei tapahtunut.
Sitten hän sanoi: "Jeesuksen nimessä käsken sinun tulla ulos"
ja naisen kasvot muuttuivat. Hänen kasvoilleen tuli eri ilme.
Pastori yritti pitkään, mutta ei päässyt sen pidemmälle.
Minä ajattelin, että jos hän voi sen tehdä niin voin minäkin.
Seisoin naisen edessä ja teologisen tietouteni pohjalta sanoin:
"Nyt sinä henki, joka olet tässä naisessa, minä puhun sinulle,
en naiselle: mikä on nimesi?" Ei vastausta. Jatkoin:
"Jeesuksen nimessä käsken sinua vastaamaan. Mikä on nimesi?"
Jatkoimme näin jonkin aikaa kun yhtäkkiä se vastasi,
mutta ennen sitä nainen muuttui.
Hän tarrasi käsillään kurkkuunsa ja alkoi kuristaa itseään.
Presbyteeriveli oli minua kookkaampi ja yhteisvoimin
saimme kiskottua naisen kädet irti kurkulta.
Kun tämä vaihe oli ohi demoni yhtäkkiä vastasi: "Nimeni on viha."
Kun se sanoi sanan viha, naisen kasvoilla ilmeni suunnaton viha.
En ollut koskaan nähnyt sellaisia vihan säkeniä kenenkään silmissä.
Sanoin: "Sinä vihan demoni, tule ulos tästä naisesta!"
Karhea miesääni kuului naisesta: "En tule ulos. Tämä on kotini.
Olen asunut täällä 35 vuotta enkä tule ulos."
Kävin mielessäni läpi Raamattua ja muistin kuinka Jeesus sanoi:
"Kun saastainen henki lähtee ihmisestä,
kuljeksii se autioita paikkoja ja etsii lepoa, eikä löydä.
Silloin se sanoo: "Minä palaan huoneeseeni, josta lähdin".
Piiskasin sitä Jeesuksen nimellä ja Raamatulla.
Yhtäkkiä se lähti ulos ärjyen kovaa ja pitkään.
Kun se lähti, nainen lysähti kasaan ja minussa ollut jännitys laukesi.
Silloin tiesin, että se oli poissa.
Mutta ennen lähtöään demoni sanoi:
"Vaikka minä tulisinkin ulos, veljeni jäävät ja ne tappavat naisen."
Naisessa oli siis useampia kuin yksi demoni.
Jatkoimme työtämme, joka kesti 2-3 tuntia ja 7-8 eri henkeä tuli ulos.
Yksi hengistä oli itsesääli ja nyt ymmärsin, että se miten ihmiset
reagoivat, ei ole luonnollista. Viimeisenä tuli ulos kuoleman henki.
Koko ajan tarkistin onko tämä Raamatun mukaista.
Ajattelin, että kuolema on fyysinen tila,
mutta sitten muistin Ilm 6, jossa on ratsastaja nimeltä Kuolema.
Kuolema voi siis olla persoona.
Kun kuoleman henki tuli ulos naisesta,
hän makasi selällään lattialla täysin hervottomana ja
kasvot kalman kalpeina ja hänen ihonsa oli kylmä.
Jos olisitte nähneet hänet, olisitte luulleet hänen kuolleen.
Hän oli lattialla noin 10 minuuttia, kohotti kätensä ja alkoi puhua kielillä.
Olin kysynyt demoneilta: "Miten ja milloin tulitte tähän naiseen?
Se, joka sanoi olevansa kuolema, sanoi: "Kolme ja puoli vuotta sitten,
kun hän oli melkein kuolla leikkauspöydälle".
Painoin tämän mieleeni.
Nyt nainen oli kaiketi päässyt demoneista ja
hän lähti pois pastorinsa kanssa.
Seuraavalla viikolla nainen soitti meille, koska hän epäili,
että ne yrittävät tulla häneen takaisin. Voitteko tulla auttamaan?
Ajoimme naisen kotiin ja huomasimme, että häntä vaivasi
pelko siitä, että ne palaavat ja pelko oli demoneille avoin ovi.
Naisella oli 6-vuotias tytär,
ujo, laiha ja onnettoman näköinen pikku tyttö.
Minne tahansa menimme tyttö seurasi perässä.
Aina kun katsoin häneen, hän katsoi muualle eikä minua silmiin.
Sanoin tytön äidille:
"Tyttärelläsi taitaa olla samoja ongelmia kuin sinulla."
Hän pyysi rukoilemaan tytön puolesta.
Seuraavana lauantaina me käsittelimme tytön.
Kävimme läpi samantapaisen prosessin kuin hänen äitinsä kanssa.
Samoja henkiä tuli ulos tyttärestä kuin oli tullut äidistä.
Ei kuitenkaan kaikki. Viha oli yksi ja kuolema yksi.
Kun kuoleman demoni tuli ulos tytöstä,
hän makasi oikosenaan lattialla näyttäen kuolleelta.
Pidin heihin yhteyttä pari vuotta
ja ilmeisesti he olivat demoneista vapaita.
Pikku tyttö oli katsottu kehitykseltään jälkeenjääneeksi,
mutta hänestä tuli normaali ja terve iloinen tyttö.
Asteittain vaihe vaiheelta Herra laittoi minut
massavapautuksen tehtävään.
Toimin siinä tehtävässä Venäjällä, Kazakstanissa, Turkissa,
Uudessa Seelannissa, Australiassa ja muissakin maissa.
Huomasin, että demoneja voi karkottaa monista ihmisistä yhtä aikaa.
En väitä, että se on paras tapa, mutta kun tarve on suuri,
on tehtävä voitavansa. Olen oppinut neuvomaan ihmisiä
tunnistamaan ongelmansa ja olen näyttänyt heille miten vapautua ja
rukoilla niiden puolesta, jotka haluavat vapautua.
Nyt vastaan tavallisimpiin kysymyksiin. Miten demonit tulevat ihmisiin?
Vastaukseni on, että ne tulevat tavallisesti silloin, kun
ihmisellä on heikko hetki tai tilanne.
Paholainen etsii heikkoa hetkeä ja
heikkoa tilannetta päästäkseen sisään.
Mitä sitten heikot hetket ja tilanteet ovat?
Tämä ei ole tyhjentävä luettelo, mutta se selittää jotain.
Ensiksi, tilanne ennen syntymää.
Moni lapsi syntyy demonin saaneena, mikä johtuu siitä
mitä äiti on tehnyt ja tai jättänyt tekemättä.
Suurin yksittäinen ongelma, joka altistaa syntymättömät lapset
demoneille, on äidin sekaantuminen okkultismiin, johon ei puolestaan voi
sekaantua missään muodossa altistumatta demoneille.
Vanha sananlasku sanoo: "Joka syö paholaisen kanssa,
tarvitsee pitkävartisen lusikan." Niin pitkävartista lusikkaa ei olekaan,
jolla olisi turvallista syödä paholaisen kanssa.
Luen 5 Mos 18 nykykielisestä Raamatusta,
mitä Jumala sanoo okkultismista, joka on sekaantumista
mihin tahansa henkiin, jotka eivät ole Jumalan henkiä.
Tämä on kirjoitettu israelilaisille ennen heidän saapumistaan
luvattuun maahan. 5 Mos 18:9:
"Kun tulette siihen maahan, jonka Herra, teidän Jumalanne, antaa teille,
älkää ruvetko noudattamaan siellä asuvien kansojen iljettäviä tapoja.
Keskuudessanne ei saa olla ketään, joka panee poikansa
tai tyttärensä kulkemaan tulen läpi ..."
Ensimmäiseksi mainitaan ne, jotka antavat lapsiaan elävinä uhreina
epäjumala Molokin tuliseen kitaan.
Myös kaikki muut seuraavaksi mainitut teot
kuuluvat samaan kategoriaan kuin lasten uhraaminen Molokille.
Jumala ei tee tässä eroa.
"Älköön kukaan panko poikaansa tai tytärtään kulkeman tulen läpi,
joukossanne ei saa olla ketään enteiden tai ennusmerkkien selittäjää
tai taikojen tekijää ..."
Enteiden selittäjä yrittää ennustaa tulevia
yliluonnollisten henkien avulla, jotka eivät ole Jumalasta.
Jos olet joskus käynyt ennustajalla, olet altistunut hengille.
Muistan kerran käsitelleeni naista, joka tarvitsi vapautusta.
Hän sanoi, ettei hän ymmärrä mistä se henki tuli häneen.
Sain selville, että hän oli lukenut säännöllisesti
sanomalehtien horoskooppeja. Siinäpä se.
"... ei myöskään ketään taikojen tekijää,
enteiden tai ennusmerkkien selittäjää, noituutta (joka rehottaa USA:ssa
aina Valkoista taloa ja kansakunnan johtoa myöten),
loitsujen lukijaa, henkienmanaajaa, tietäjää eikä ketään,
joka kysyy neuvoa kuolleilta.
Jokainen, joka sellaista harjoittaa, on iljetys Herralle,
ja juuri niiden iljettävien tapojen vuoksi Herra, teidän Jumalanne,
hävittää ne kansat teidän tieltänne.
Olkaa koko sydämestänne uskolliset Herralle, Jumalallenne."
Jokainen joka tekee tuollaista, on iljettävä.
Jos käyt ennustajalla, se on iljettävää.
Jumala laskee sen samaan kategoriaan kuin
lasten uhraamisen paholaisjumalalle.
Ehkä kysyt, mikä okkultismissa nyt niin väärää on?
Selitän sen näin: kun olet tekemisissä okkultismin kanssa,
veljeilet Jumalan vihollisten kanssa ja Jumala panee sen merkille.
Sinun on tehtävä parannus ja lopetettava kaikki sellainen,
jos haluat apua Jumalalta.
Kerron eräästä tuoreehkosta tapauksesta.
Muuan nainen, hieno kristitty, tuli luokseni murheissaan. Hän sanoi:
"Saimme juuri kirjeen yliopistossa opiskelevalta pojaltamme.
Hän sanoo olleensa homoseksuaali jo äitinsä kohdussa ja
että hän on ollut homo jo syntyessään."
Keskustelin naisen kanssa ja kysyin:
"Kun odotit poikaasi, olitko tekemisissä okkultismin kanssa?"
Hän vastasi: "Kyllä. Yritin saada selville oliko lapsi tyttö vai poika.
Käytin heiluria kohtuni kohdalla ja jos se liikahti yhteen suuntaan,
lapsi olisi tyttö, jos toiseen, niin poika."
Selitin, että teollaan hän oli altistanut syntymättömän poikansa
demonille. Siksi hän on homoseksuaali syntymästään.
Nainen on harras kristitty. Hän ymmärsi mistä oli kysymys
ja hän teki parannuksen, ja uskon, että aikanaan hänen
rukouksensa vapauttavat pojan. Olkoon tämä teille varoitus.
Okkultismin kanssa ei ole pelleilemistä.
Jos haluatte lisätietoa okkultismista, niin sitä on kirjassani.
Toinen hyvin yleinen demoni, joka iskee syntymättömiin lapsiin,
on hyljeksinnän demoni.
Jokainen vauva haluaa erästä asiaa enemmän kuin mitään muuta.
Mitä? Rakkautta.
Äidillä on liian monta lasta, tuloja ei ole riittävästi ja
hän huomaa olevansa raskaana ja hän katuu sitä.
Hänen ei tarvitse sanoa mitään ääneen, mutta
hän ajattelee, että en halua tätä lasta.
Lapsessa on syntyessään hyljätyksi tulemisen henki.
Näin kävi toiselle vaimolleni Ruthille.
Hän syntyi syvimmän laman aikana 1930.
Hän oli 8. lapsi ja
äidillä oli jo ennestään työ ja tuska ruokkia katraansa.
Sanomatta sitä ääneen äiti ei olisi halunnut uuttaa suuta ruokittavaksi.
Myöhemmin Ruth piti vapauttaa hylätyksi tulemisen hengestä.
Kiitos Jumalan me tiesimme mitä tehdä ja hän vapautui.
Hylkääminen on tavallisimpia demoneja ja
usein se tulee lapseen jo äitinsä kohdussa.
Varhaislapsuudessa voi olla paineita. Jaak 3:16 sanoo:
"Siellä, missä kateus ja riidanhalu vallitsevat,
on myös hillittömyyttä ja kaikenlaista pahaa."
Niinpä riitojen repimässä rikkinäisessä perheessä syntyneet
ja syntymättömät lapset ovat automaattisesti alttiina demoneille.
Useimmat lapset ovat puolustuskyvyttömiä niitä vastaan.
Onnettomaan ja riitaisaan perheeseen syntynyt lapsi on avoin ovi demoneille.
Montako sellaista kotia meillä on? Monta.
Vanhempien vastuulla on ylläpitää kodin ilmapiiriä, jossa
lapset voivat kasvaa vapaina demonien kiusalta.
Vain harvat vanhemmat kantavat tätä vastuuta nykyisin.
Siinä yksi syy miksi kirjoitin kirjan "Aviomiehiä ja isiä",
sillä suurin puute kulttuurissamme on se, etteivät aviomiehet ja isät
huolehdi velvollisuuksistaan.
Perheessä jotakuinkin kaikki pyörii isän ympärillä.
On mahtavaa mitä vaimot ja äidit tekevät,
mutta he eivät voi korvata isää.
Suurin tarve kulttuurissamme on isät, jotka ovat oikeita isiä. Aamen.
Hei armon rouvat, sanokaa aamen.
Olen ollut naimisissa kahden naisen kanssa.
En ole naistenvihaaja. Ihailen naisia.
Olen suorastaan kateellinen naisille. Haluan heidän parastaan.
Pistää vihaksi nähdä naisia prostituoituina maailmalla.
Minulla on hieno käsitys naisista. Tiedän mitä nainen voi olla.
Älkää ymmärtäkö minua väärin kun sanon, että tarvitsemme isiä.
Tämä ei tarkoita sitä että äidit olisivat jotenkin tarpeettomia.
Kuitenkin hyviä äitejä on enemmän kuin hyviä isiä nykyisin.
Monet lapset ovat alttiina demoneille varhaislapsuudessaan
eikä monellakaan heistä ole hengellistä puolustusmuuria
pitämään demoneita loitolla.
Sitten on emotionaalinen shokki tai jatkuva emotionaalinen paine.
Muistan naisen, joka tarvitsi vapautusta pelon hengestä.
Kysyin, miten se tuli sinuun:
Seisoin jalkakäytävällä, kun kauhea onnettomuus sattui silmieni edessä ja
siitä hetkestä minut valtasi pelko. Tajusin, että pelon demoni tuli minuun.
Otan tähän tapaukseen liittyvän Raamatun sanan.
1 Piet 3:6. Siinä puhutaan kristityistä naisista.
"Saarakin oli kuuliainen Abrahamille ja kutsui häntä herraksi.
Ja Saaran tyttäriä tekin olette, kun teette hyvää
ettekä anna minkään uhkailun pelottaa itseänne."
Ollaksesi Saaran tytär,
et saa antaa minkään uhkailun pelottaa sinua.
Sinun ei tule antautua yhtäkkiselle emotionaaliselle shokille.
Jos annat pelolle vallan, demoni saattaa päästä sisääsi.
Eräs väylä, jota pitkin demoni voi päästä ihmiseen, on
synnin harjoittaminen tai jokin synnillinen tapa.
Jos jatkuvasti antautuu tekemään syntiä, ennemmin tai myöhemmin,
ellei jo aikaisemmin, harjoittamasi synnin demoni tulee sinuun.
Kerran olin rukoilemassa kirkossa, kun nainen tuli luokseni.
Ympärilläni oli useita ihmisiä. Nainen kritisoin kaikkea.
Sanoin hänelle, että ehkä sinussa on kritisoimisen demoni.
Haluatko, että karkotan sen sinusta? Hän myöntyi ja sanoin:
"Sinä kritisoimisen demoni, tule ulos".
Muutama läsnäolija alkoi vapautua samalla.
Kritisointi on synnillinen tapa, joka altistaa demoneille.
Nyt sanon pari sanaa aiheesta, josta ei puhuta kirkossa.
Koska siitä ei puhuta,
kirkossakävijöiden täytyy hakea apua psykiatreilta. Aihe on itsetyydytys.
Jotkut sanovat, että se on luonnollista eikä siinä ole mitään pahaa.
Olen toista mieltä. Voit olla mitä mieltä hyvänsä.
Tiedän, että on paljon ihmisiä, jotka masturboivat säännöllisesti ja
vihaavat itseään sen tähden.
He sanovat, että ei koskaan enää ja kohta he tekevät sitä taas.
Kyseessä on demoni. Masturbaation demoni.
Koska en halua puhua tästä nolosta aiheesta enää myöhemmin,
kerron nyt miten siitä pääsee eroon.
Se ilmenee käsistä ja sormista. Tunnet kihelmöintiä sormissa,
jotka alkavat jäykistyä ja jopa taipua taaksepäin.
Olen nähnyt tämän monesti. Joku on tullut luokseni:
"Veli Prince, en ymmärrä mitä minulle on tapahtumassa.
Sormiani kihelmöi ja ne taipuvat taaksepäin."
Minä tiedän: "Sinussa on masturbaation demoni.
Vihaa sitä ja hankkiudu siitä eroon."
Korostan, että masturbaatio ei häviä, ellet vihaa sitä.
Saatat sanoa, että olen onnellisesti naimisissa;
kiitos Jumalan, että niin on.
Olen karkottanut masturbaation demonin
50-vuotiaasta miehestä, joka oli naimisissa.
Puhun nyt teille aivan suoraan.
Kun puolisossa on masturbaation demoni,
käy niin, että seksin nautinto, jonka toisen osapuolen
pitäisi siitä saada, meneekin demonille eikä ihmiselle.
Ymmärrättekö mitä sanon? Toivottavasti ymmärrätte.
Yritän olla vilpitön loukkaamatta ketään.
On vielä eräs kovin yleinen tapa, jolla demonit pääsevät sisään: turhat sanat.
Luen mitä Jeesus sanoo turhista sanoista, Mat 12:36:
"Minä sanon teille: jokaisesta turhasta sanasta,
jonka ihmiset lausuvat, heidän on tuomiopäivänä tehtävä tili."
Usein sanotaan, että en tarkoittanut sitä.
Se on juuri sitä mistä Jeesus puhuu: turha sana.
Joka sana, jota et tarkoita sanottavaksi, on turha.
Puhuitpa tarkoituksellisesti tai et, ellet tee parannusta,
sinun on tehtävä tili sanoistasi tuomiopäivänä.
Minulle sanotaan usein: "En oikeasti tarkoittanut sitä".
Ja minä vastaan, että se on juuri sitä, turha sana.
Olen käsitellyt monia, joissa on kuoleman henki,
koska he ovat kutsuneet sen sisään.
Masentuneina he ovat sanoneet: "joutaisin kuolla pois.
Miksi elää enää? Minun on parasta kuolla."
Siinä kaikki, mitä tarvitaan. Kuoleman demoni vaanii tilaisuutta
ja monesti ne pääsevät sisään, ei kuitenkaan aina.
Kertaan vielä sanomani, joskin tässä ei ole kaikkia syitä.
Yksi, äidin asenne vielä syntymättömään lapseen,
ettei hän ole toivottu.
Varhaislapsuuden paineet,
lapset, jotka kasvavat riitojen repimässä kodissa,
ovat automaattisesti alttiina demoneille.
Emotionaalinen shokki tai pitkittynyt emotionaalinen paine.
Synnin harjoittaminen ja syntiset tavat.
Turhat sanat. Luettelo ei ole kaiken kattava,
mutta antaa vihiä siitä, miten demonit päässevät meihin.
Seuraavaksi luettelen demoneille luonteenomaisia toimintatapoja.
Yksi, ne viekoittelevat meitä pahaan ja syntiin. Otan esimerkin.
Kävelet kadulla ja joltakin on pudonnut lompakko täynnä rahaa.
Sisäinen ääni sanoo: "Ota se. Jos se olisi sinun lompakkosi,
muut tekisivät samoin. Mikset sinäkin?"
Mikä tahansa, joka pystyy puhumaan, on persoona.
Tuon sisäisen äänen takana on persoona,
joka houkuttelee sinua vilppiin.
Et saa noudattaa sen äänen kehotusta.
Saatat vastustella, mutta silti tuo demoni
yrittää saada sinut tekemään jotain, minkä kautta se pääsisi sisääsi.
Jos haluat tilata Derek Princen opetuksia, -
ota yhteyttä ja pyydä tuoteluetteloamme.
Yhteystietomme näkyvät ruudussa.
Suomennos: Kai Mäkelä